கேள்வி: சிவப்பு (திரைப்படம்) - தயாரிப்பு என்பது என்ன?
பதில்: ''கழுகு (2012 திரைப்படம்)'' படம் வெளியானதைத் தொடர்ந்து, சத்யசிவா உடனடியாக 2012 ஏப்ரலில் தனது அடுத்த படமாக ''அந்தி மழை மேகம்'' என்ற பெயரிலான படத்தைத் தொடங்கினார். இது தமிழ்நாட்டில் கட்டுமானத் தொழிலாளர்களாக பணிபுரியும் இலங்கை அகதிகளின் வாழ்க்கையைக் கூறுவதாகும். பின்னர் இயக்குனர் படத்தின் பெயரை ''சிவப்பு'' என்று மாற்றினார். புதிய தலைப்பானது காதல், கோபம், வறுமை, வன்முறை, பொதுவுடமை ஆகிய கருப்பொருள்களைக் குறிக்கிறது என்பதைத் தெரிவித்தார். 2012 ஆகத்தில் தயாரிப்பு பணி தொடங்கியது. தெலுங்கு நடிகர் நவீன் சந்திரா மற்றும் ரூபா மஞ்சரி ஆகியோர் முக்கிய ஜோடியாக நடிக்கத் தேர்ந்தெடுக்கப்பட்டனர். சத்யராஜ், செல்வா, தம்பி ராமையா ஆகியோர் முக்கிய வேடங்களில் நடிக்க உள்ளதாகவும், ஒளிப்பதிவை மது அம்பாட் மேற்கொள்வதாகவும், படத்தொகுப்பை காசி விஸ்வநாத்தனும், இசையமைப்பை சி. சத்யா மேற்கொள்வதாகவும் அறிவிக்கப்பட்டது. 2012 ஆம் ஆண்டின் பிற்பகுதியிலும் 2013 ஆம் ஆண்டிலும் படப் பணிகள் வேகமாக முன்னேறியன. சத்யராஜ் பதிலாக ராஜ்கிரண் நடித்தார். படத்தின் இசையமைப்பாளராக என். ஆர். ரகுநந்தன் பொறுப்பேற்றார்.
கேள்வி: சிவப்பு (திரைப்படம்) - இசை பற்றி நீங்கள் என்ன அறிந்துள்ளீர்கள்?
பதில்: இந்தப் படத்திற்கு என். ஆர். ரகுநந்தன் இசையமைத்தார்.&#x5B; ''விக்கிப்பீடியா:சான்று தேவை'' &#x5D;
கேள்வி: சிவப்பு (திரைப்படம்) - வரவேற்பு பற்றி விளக்கவும்.
பதில்: இந்தப் படம் சராசரி விமர்சனங்களைப் பெற்றது. விமர்சகர்கள் நடிகர்களின் நடிப்பையும் மது அம்பாட்டின் ஒளிப்பதிவையும் பாராட்டினர். அதே நேரத்தில் காதல், நகைச்சுவை போன்றவற்றை கதையில் நம்பமுடியாத அளவு கலக்கப்பட்டிருப்பதைப் பற்றி குறை கூறினர்.